Diari Oficial de la Generalitat Valenciana


Sumari del DOGV 5882, del 30-10-2008 (2008/11198)

Bases particulars per a la selecció i adjudicació del Programa d'Actuació Integrada de la Unitat d'Execució Serra de Borriol.
-----------------------------------------------------------------------------------------------------------------------------

### Dades del document

Número de DOGV
:   5882

Data del DOGV
:   30-10-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/11417


Data del document
:   15-10-2008

Organisme emissor
:   Ajuntament de Borriol

Tipus de document
:   Bases

Descriptors 

:   * Borriol
    * administració local
    * pla d'urbanisme

Bases particulars per a la selecció i adjudicació del Programa d'Actuació Integrada de la Unitat d'Execució Serra de Borriol. [2008/11845]  
Per la present faig saber que el Ple de l'Ajuntament, en la sessió ordinària celebrada el passat 23 de setembre de 2008, ha aprovat les bases particulars per a la selecció i adjudicació del Programa d'Actuació Integrada de la Unitat d'Execució Serra Borriol, que literalment diuen així:   
«Bases particulars per a la selecció i adjudicació del Programa d'Actuació Integrada Unitat d'Execució Serra Borriol.  
I. Objecte del contracte  
El present contracte té com a objecte el desenvolupament i execució del Programa d'Actuació Integrada Serra Borriol, que s'especifica en les presents bases particulars, en les quals es regulen les condicions de caràcter tècnic, jurídic, econòmic i administratiu per a la selecció d'una proposta de programa d'actuació integrada i d'un urbanitzador per al desenvolupament urbanístic de l'actuació. S'especifica a l'annex I, apartat A.  
II. Règim jurídic  
(Art. 286.1.d del Reglament d'Ordenació i Gestió Territorial i Urbanística)   
El present contracte té naturalesa jurídica especial, i en tot allò no previst en les presents bases particulars s'aplicaran la Llei 16/2005, de 30 de desembre, de la Generalitat, Urbanística Valenciana, i el Reglament d'Ordenació i Gestió Territorial i Urbanística, aprovat pel Decret 67/2006, de 19 de maig, del Consell de la Generalitat, i les bases generals de programació, aprovades com a annex II del reglament esmentat.   
S'aplicaran de manera supletòria les disposicions contingudes en la Llei 30/2007, de 30 d'octubre, de Contractes del Sector Públic, així com les normes que regulen la contractació administrativa de les entitats locals que siguen aplicables.  
En cas de contradicció entre els documents contractuals abans esmentats, l'orde de prelació serà el següent: bases particulars de programació, bases generals de programació i contracte per al desenvolupament i execució del programa d'actuació integrada.   
III. Ordenació urbanística vigent  
(Art. 131.2.a de la Llei Urbanística Valenciana)   
L'ordenació urbanística vigent en l'àmbit d'actuació és la que figura en l'apartat B de l'annex I i que, en síntesi, és la continguda a nivell preliminar en el document de Concert Previ del Pla General d'Ordenació Urbana, i que es concreta en els documents de planejament que s'hi aportaran.  
IV. Memòria de necessitats i objectius del programa d'actuació integrada   
(Art. 131.2.b de la Llei Urbanística Valenciana)   
1. Memòria de necessitats:   
D'acord amb el Concert Previ aprovat per l'Ajuntament, l'àmbit que cal desenvolupar està classificat com a sòl urbanitzable i qualificat com a residencial (RES-9). Es pretén implantar una àrea residencial orientada cap a la primera residència, la qual cosa permetrà que Borriol tinga una oferta per a veïns amb vocació d'estabilitat.  
2. Objectius de la programació:   
a) Gestionar la transformació jurídica de les finques afectades pel programa. En este sentit l'urbanitzador estarà obligat a:  
- Demanar, dels corresponents registres (de la Propietat i Cadastre), tota la informació de les finques i titulars de drets i deures inclosos en l'actuació. Fitar i delimitar les parcel·les aportades a la reparcel·lació amb caràcter previ a la redacció del projecte.   
- Efectuar un estudi fefaent, en el cas que n'hi hagen, de les parcel·les semiconsolidades, amb una proposta de solució en els termes que disposa el capítol III del títol I de la Llei Urbanística Valenciana.   
- Presentar, per a l'aprovació, el projecte de reparcel·lació.   
- Pagar als creditors nets abans que la reparcel·lació accedisca al Registre de la Propietat.   
- Inscriure al Registre de la Propietat les noves finques resultants, especialment les destinades al domini públic.   
- Fer constar al Registre de la Propietat les afeccions que hi ha, si és el cas. Cancel·lar les finques cadastrals aportades a la reparcel·lació i inscriure les resultants al Cadastre.   
- Qualssevol altres actuacions necessàries per a la transformació jurídica de les finques afectades.   
b) Urbanitzar completament la unitat o unitats d'execució que constituïxen l'objecte del programa i realitzar les obres públiques addicionals que siguen necessàries, amb subjecció a les previsions temporals i econòmiques del programa (es definixen, de manera general, aquelles obres necessàries per a garantir els servicis urbanístics i la seua connexió amb les infraestructures generals).   
c) Connectar i integrar adequadament la urbanització amb les xarxes d'infraestructures d'energia, comunicacions i servicis públics que hi haja, per a això cal:   
- Aportar, si és el cas, informes de les administracions sectorials les competències de les quals resulten afectades per l'actuació (carreteres, xarxa ferroviària, domini públic hidràulic, domini públic maritimoterrestre i altres).  
- Presentar, si és el cas, estudis i informes favorables per a realitzar les connexions amb les corresponents companyies subministradores (llum, aigua, gas, telefonia i altres).  
- Incloure al projecte d'urbanització la construcció de les obres complementàries de desviacions o substitució de séquies, en coordinació amb el Sindicat de Regs.   
d) Complementar les infraestructures i els espais públics o reserves dotacionals en allò que és necessari per a no minvar ni desequilibrar els nivells de qualitat, quantitat o capacitat de servicis que hi ha i exigibles reglamentàriament.   
e) Obtindre els sòls dotacionals públics de l'àmbit de l'actuació a favor de l'administració gratuïtament. A estos efectes:   
- L'urbanitzador efectuarà la seua inscripció al Registre de la Propietat i traslladarà a l'administració el corresponent certificat acreditatiu d'això.   
- Els lliurarà en perfectes condicions, una vegada concloses les obres d'urbanització, un vegada alçada la corresponent acta de lliurament.   
- Els transformadors d'energia elèctrica es consideraran equipament privat i es lliuraran a la companyia subministradora. Tant el sòl necessari per a la seua implantació com el cost d'esta els hauran d'assumir tots els propietaris afectats.   
f) Obtindre l'aprofitament que legalment corresponga, amb destinació al patrimoni públic del sòl a favor de l'administració actuant de forma gratuïta.  
g) Ordenar el repartiment equitatiu de les càrregues i beneficis de l'actuació entre els afectats. (L'Ajuntament, en els supòsits en què procedisca el deure de cessió establit en l'article 13.6 de la Llei 4/2004, de 30 de juny, d'Ordenació del Territori i Protecció del Paisatge, haurà d'establir els criteris de valoració i la seqüència per a fer efectiu el deure).  
h) Establir terminis per a edificar els solars resultants de l'actuació urbanitzadora, incloent-hi un cronograma en què s'indique expressament el termini d'edificació dels terrenys propietat de l'urbanitzador o d'altres propietaris adherits a la seua iniciativa de programa.  
Si és el cas, i amb caràcter complementari, es fixa com a objectiu a càrrec de l'urbanitzador i sense que siga repercutible als propietaris de terrenys afectats, l'execució dels programes de restauració paisatgística, dins de l'àmbit del programa d'actuació integrada, d'acord amb les directrius establides en la Llei 4/2004, de 30 de juny, d'Ordenació del Territori i Protecció del Paisatge.  
Tot això de conformitat amb allò que s'ha establit a l'apartat C de l'annex I.  
V. Paràmetres urbanístics   
(Art. 131.2.c de la Llei Urbanística Valenciana)   
Els paràmetres urbanístics són els establits a la fitxa de gestió que figura a l'apartat D de l'annex I.   
VI. Criteris i objectius territorials   
(Art. 131.2.d de la Llei Urbanística Valenciana)   
Els criteris i objectius territorials són els que s'establixen a l'apartat E de l'annex I.   
VII. Criteris d'ordenació urbanística   
(Art. 131.2.d de la Llei Urbanística Valenciana)   
Els criteris d'ordenació urbanística són els que s'establixen a l'apartat F de l'annex I.   
VIII. Objectius d'edificació privada   
(Art. 131.2.e de la Llei Urbanística Valenciana)   
1. Els objectius d'edificació privada són els establits a l'apartat G de l'annex I.   
2. Les condicions de les parcel·les edificables, el volum i la forma dels edificis, les condicions estètiques de l'edificació, així com la reserva d'aparcaments, seran els establits als instruments de planejament que siguen aplicables i en concret a l'apartat G de l'annex I.   
3. S'establix l'obligació de simultaniejar la urbanització i l'edificació en el percentatge mínim establit a l'apartat G de l'annex I.   
IX. Prescripcions tècniques dels documents d'ordenació i gestió   
(Art. 131.2.f de la Llei Urbanística Valenciana)   
Hauran d'enumerar-se detalladament tots els documents tècnics d'ordenació i gestió que haurà de presentar l'aspirant a urbanitzador així com les prescripcions tècniques i formals que hauran de respectar-se en la seua elaboració i presentació davant l'administració (suport digital...), de conformitat amb el que establix l'apartat H de l'annex I.   
X. Prescripcions tècniques del projecte urbanització   
(Art. 131.2.h de la Llei Urbanística Valenciana)   
El projecte d'urbanització haurà de definir els detalls tècnics amb precisió suficient perquè es puga executar, eventualment, sota la direcció de tècnic diferent del seu redactor original, i haurà de complir el que establix l'article 52 de l'anterior Text Refós de la Llei de Contractes de les Administracions Públiques. No podrà modificar les previsions del pla que desenvolupa. En cap cas podrà contindre determinacions sobre ordenació, règim del sòl o de l'edificació. Comprendrà tots i cada un dels documents assenyalats en l'article 156.1 de la Llei Urbanística Valenciana i en l'article 350 del Reglament d'Ordenació i Gestió Territorial i Urbanística.   
XI. Preu de licitació   
(Art. 286.1.h del Reglament d'Ordenació i Gestió Territorial i Urbanística)   
El preu de licitació és l'establit a l'apartat I de l'annex I.  
XII. Terminis de desenvolupament i execució del programa   
(Art. 131.2.i de la Llei Urbanística Valenciana i (art. 286.1.i del Reglament d'Ordenació i Gestió Territorial i Urbanística).   
S'establixen, a l'apartat J de l'annex I, els següents terminis màxims per a l'execució de les següents actuacions per part de l'urbanitzador:   
A) Termini màxim per a la selecció de l'empresari constructor de l'obra civil d'urbanització, comptat des de l'aprovació del projecte de reparcel·lació.   
B) Termini màxim per a la presentació del projecte de reparcel·lació.   
C) Termini màxim per a l'execució de les obres d'urbanització comptat des de la selecció de l'empresari constructor.   
D) Termini màxim d'edificació dels solars comptat des de la recepció de les obres d'urbanització.   
XIII. Capacitat per a ser urbanitzador  
1. Podran participar al concurs per a la selecció i adjudicació del present programa d'actuació integrada totes les persones, naturals o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats i complisquen les condicions de solvència econòmica i financera, tècnica i professional exigibles segons les presents bases.   
2. En cap cas podran ser urbanitzadors ni promoure programes d'actuació integrada les persones en què concórrega alguna prohibició de contractar de les establides en la Llei 30/2007, de 30 d'octubre, de Contractes del Sector Públic.   
XIV. Solvència econòmica i financera   
(Art. 131.2.m de la Llei Urbanística Valenciana)   
La justificació de la solvència econòmica i financera de l'urbanitzador s'acreditarà per un o alguns dels mitjans següents:   
a) Informe d'institucions financeres o, si és procedent, justificant l'existència d'una assegurança d'indemnització per riscos professionals.   
b) Si es tracta de persones jurídiques, presentació dels comptes anuals o extracte d'estos comptes, en el cas en què la publicació d'estos siga obligatòria en la legislació del país on l'aspirant a urbanitzador estiga establit.   
c) Declaració sobre el volum global de negocis i, si és procedent, sobre el volum de negocis relacionat amb el desenvolupament i la promoció d'actuacions semblants que són objecte de concurs, i que correspondrà com a màxim als tres últims exercicis.   
XV. Solvència tècnica i professional   
(Art. 131.2.m de la Llei Urbanística Valenciana)   
1. La justificació de la solvència tècnica i professional de l'urbanitzador s'acreditarà per un o més dels mitjans següents:   
a) Presentació d'una relació dels programes d'actuació integrada, o instruments o contractes relacionats amb el planejament i la gestió urbanística semblants, promoguts i gestionats pel concursant.   
b) Indicació de l'equip tècnic, estiga o no integrat en l'estructura organitzativa de l'urbanitzador, que participe en la gestió del programa d'actuació integrada, i especialment dels responsables del control de qualitat.   
c) Titulacions acadèmiques i professionals del personal de direcció de l'urbanitzador.   
d) Declaració que indique la mitjana anual de personal, amb menció, si és el cas, del grau d'estabilitat en l'ocupació i la plantilla del personal directiu durant els tres últims anys.   
e) Declaració del material, instal·lacions i equip tècnic amb què compte l'urbanitzador per al compliment dels seus compromisos.   
f) Declaració de les mesures adoptades per a controlar la qualitat durant el desenvolupament i execució del programa d'actuació integrada, incloent-hi els mitjans d'estudi i investigació de què es dispose.   
g) Declaració de les mesures de gestió mediambiental que el concursant està disposat a aplicar durant el desenvolupament i execució del programa d'actuació integrada.   
2. Si per raons justificades en cada cas concret l'urbanitzador no estiguera en condicions de presentar la documentació sol·licitada per l'Ajuntament, podrà acreditar-ne la solvència tècnica i professional basant-se en la solvència d'altres entitats, amb independència dels vincles jurídics que tinguen establits entre estes, i haurà de demostrar en este cas davant l'Ajuntament que comptarà amb els mitjans necessaris per a l'execució del programa d'actuació integrada, mitjançant la presentació dels compromisos o documents d'anàloga naturalesa que hagen subscrit entre ambdós. L'anterior s'aplicarà, en tot cas, quan concórrega a la licitació una agrupació d'interés urbanístic.   
3. La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència d'un, almenys, dels seus membres.   
XVI. Garanties   
1. Els qui desitgen participar en el procediment de licitació d'un programa d'actuació integrada hauran de constituir en la forma i als efectes establits en el Text Refós de la Llei de Contractes de les Administracions Públiques, una garantia provisional equivalent al 2% de l'estimació aproximada de les càrregues del programa, la qual fa la quantitat que s'establix a l'apartat K de l'annex I.   
2. La garantia provisional respondrà del manteniment de les propostes de programa pels licitadors fins a l'adjudicació, i de la proposta de l'adjudicatari fins a la formalització del contracte per al desenvolupament i execució dels programes d'actuació integrada.   
3. La garantia provisional serà confiscada a aquells licitadors que retiren injustificadament la seua proposició abans de l'adjudicació definitiva.   
4. La garantia definitiva, a constituir en la forma i als efectes establits en la Llei 30/2007, de 30 d'octubre, de Contractes del Sector Públic, s'establix en un 10% del valor de les càrregues d'urbanització del programa d'actuació integrada aprovat. S'ingressarà en termini màxim de 15 dies a comptar des de la notificació de l'acord d'aprovació i adjudicació del programa.   
5. Procedirà elevar la garantia definitiva al 20% en els supòsits d'aprovació de programes d'actuació integrada en els quals les càrregues urbanístiques es troben incurses en presumpció de temeritat calculada en els termes establits en la legislació de contractes de les administracions públiques.   
XVII. Presentació de proposicions   
1. Els qui desitgen prendre part en la licitació hauran de presentar en el termini i al lloc que s'establix a l'apartat L de l'annex I, les seues proposicions, integrades per tres sobres, identificats al seu exterior amb la indicació de la licitació a què concórreguen i firmats pel licitador o persona que els represente i indicant el nom i els cognoms o raó social del proponent amb la següent documentació en idioma castellà o valencià:   
Sobre A. Alternativa tècnica, es presentarà obert.   
Sobre B. Proposició juridicoeconòmica, es presentarà en sobre tancat.  
La documentació que es troba en poder d'estos sobres serà objecte de valoració a l'efecte d'aprovació del programa i adjudicació de la condició d'urbanitzador.  
Sobre C. Es presentarà amb el títol de "Documentació" i contindrà la documentació següent:   
A. Si concorreguera una societat mercantil, haurà de presentar escriptura de constitució inscrita al Registre Mercantil. Si es tracta d'una agrupació d'interés urbanístic, es presentarà escriptura pública de constitució, així com la inscripció al Registre d'Agrupacions d'Interés Urbanístic dependent de la conselleria competent en urbanisme.   
B. Els qui compareguen o firmen proposicions en nom d'un altre o en representació d'una societat o persona jurídica, presentaran una escriptura de poder inscrita, si és el cas, al Registre Mercantil o registre públic corresponent.   
C. Quan l'oferent actue en nom propi i siga empresa individual, haurà de presentar el document nacional d'identitat o una fotocòpia legalitzada d'este document.   
D. Resguard acreditatiu si ha constituït la garantia provisional en els termes exigits en la base XVI.   
E. Declaració responsable de no estar incurs en cap de les prohibicions per a contractar establides per la legislació reguladora de la contractació administrativa, incloent-hi trobar-se al corrent en el compliment de les obligacions tributàries i amb la Seguretat Social imposades per les disposicions vigents.   
F. Els documents que acrediten els requisits de solvència tècnica i professional, econòmica i financera.   
G. Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, pogueren sorgir durant el procediment d'adjudicació i durant el desenvolupament i execució del programa d'actuació integrada, amb renúncia expressa, si és procedent, al fur jurisdiccional estranger que poguera correspondre'ls.   
H. Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4. En tot cas, amb caràcter previ a l'adjudicació, l'Ajuntament requerirà a l'adjudicatari proposat la justificació documental íntegra d'estos extrems.   
I. En cas de concórrer a la licitació unes quantes empreses, compromeses a la constitució d'una unió temporal, cada una d'estes haurà d'acreditar la seua personalitat jurídica i capacitat, i indicarà els noms i les circumstàncies dels empresaris que subscriuen les proposicions, la participació de cada una d'estes, i designarà la persona o l'entitat que, durant la vigència del contracte, ha de tindre la representació de la unió davant l'administració, així com el compromís formal de constituir-se en unió temporal d'empreses en cas de resultar adjudicataris.   
2. Cada concursant no podrà presentar més d'una proposició, ni formular variants, amb les excepcions establides a la base XX. Tampoc podrà subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'estes normes donarà lloc a la no-admissió de totes les propostes de programa presentades per este.   
3. Si l'últim dia del termini de presentació de proposicions coincidira amb dissabte, diumenge o festiu, el termini es prolongarà fins al següent dia hàbil.   
4. Així mateix, els licitadors hauran d'incorporar a les seues propostes de programa una acta notarial acreditativa del sotmetiment a informació pública pel termini d'un mes dels documents establits en l'article 293.1 i 307 del Reglament d'Ordenació i Gestió Territorial i Urbanística. A este efecte, els concursants protocol·litzaran els documents assenyalats anteriorment per mitjà d'una acta autoritzada per un notari amb competència territorial al municipi afectat i dipositarà una còpia d'estos documents a la seu de l'Ajuntament, els exposarà al públic pels seus propis mitjans i inserirà un anunci en el Diari Oficial de la Comunitat Valenciana i en un diari no oficial d'àmplia difusió a la localitat, només a l'efecte de la presentació d'al·legacions.   
XVIII. Contingut mínim de l'alternativa tècnica   
L'alternativa tècnica del programa d'actuació integrada tindrà el contingut següent:   
a) Identificació del document de planejament que regule l'ordenació detallada que cal desenvolupar, si este estiguera ja aprovat amb anterioritat al present concurs. En qualsevol altre cas, l'alternativa tècnica haurà d'anar acompanyada necessàriament d'un document de planejament que incloga una proposta d'ordenació detallada per a l'àmbit d'actuació.  
S'haurà d'incloure a més:  
- Document de justificació d'integració territorial.  
- Estudi d'impacte ambiental.  
- Estudi d'integració paisatgística.  
- Cèdula territorial d'urbanització.  
- Estudi acústic.  
- Estudi de trànsit i mobilitat.  
b) Àmbit de l'actuació. Es permetrà la redelimitació de l'àmbit territorial que cal programar per part de l'alternativa tècnica en les condicions establides a l'apartat M de l'annex I. Si no hi ha previsió expressa, únicament tindrà lloc quan tinga com a objecte l'ampliació de la xarxa primària i secundària prevista al planejament vigent. En tot cas, s'ha d'assegurar el suplement de dotacions de xarxa primària i de xarxa secundària que exigisca l'ampliació i la seua deguda integració a l'estructura urbanística del pla.   
c) Justificació del compliment de les condicions d'integració de l'actuació amb l'entorn.   
d) Existència o no d'agrupació d'interés urbanístic i, si és el cas, estatuts i acords socials d'esta.   
e) Terminis que es proposen per al desenvolupament de l'actuació, i es determinarà tant el corresponent a les obres d'urbanització com a les obres d'edificació dels solars resultants.   
f) Projecte d'urbanització.   
g) Enunciat dels objectius complementaris que es proposen d'acord amb el que disposa la Llei Urbanística Valenciana, amb indicació expressa, si és el cas, dels compromisos d'edificació simultània a la urbanització que estiga disposat a assumir per damunt del mínim legal.   
h) Mesures de control de qualitat i compliment de les normes de qualitat ambiental, si és el cas.   
i) Inventari preliminar de construccions, plantacions i instal·lacions la demolició del qual, destrucció o eradicació exigisca la urbanització.   
j) Estimació preliminar i general d'aquelles despeses d'urbanització variables l'import de les quals, fins i tot sent-ne repercutible als propietaris, no es puga determinar per la concurrència d'ofertes.   
k) Si la proposta de programa modifica l'ordenació estructural, haurà d'incorporar la documentació establida per a estos supòsits en la Llei Urbanística Valenciana. Haurà de contindre el compromís del licitador d'edificar de forma simultània a l'execució de la urbanització un percentatge mínim establit a l'apartat G de l'annex I.   
XIX. Proposició juridicoeconòmica   
1. La proposició juridicoeconòmica haurà d'incloure necessàriament la documentació relativa als següents aspectes, de conformitat amb el que establix l'apartat N de l'annex I:   
A) Regulació de les relacions de l'urbanitzador i els propietaris i, en particular, la modalitat de retribució al promotor i informació suficient que permeta als propietaris conéixer les conseqüències econòmiques que comporte per a ells la proposta i l'elecció de cada modalitat de retribució.   
B) Expressió de les magnituds urbanístiques rellevants establides pel planejament que incidisquen en la determinació dels drets d'adjudicació.  
C) Acreditació de la titularitat i identificació gràfica i registral dels terrenys, dins de l'àmbit de l'actuació i a disposició de l'urbanitzador, siguen de la seua propietat o d'altres propietaris amb què tinga contracte suficient, que hagen de quedar afectes, amb garantia real inscrita al Registre de la Propietat, al compliment de les obligacions pròpies del dit urbanitzador, en ocasió de la firma del contracte, per a assegurar l'execució dels objectius imprescindibles o complementaris del programa. L'afecció es traslladarà a les finques de resultat que s'adjudiquen darrere de la reparcel·lació.  
D) Full resum de les dades econòmiques rellevants segons model que s'aprove reglamentàriament.  
E) Descripció dels següents elements economicofinancers relatius a les càrregues urbanístiques:   
Pressupost de licitació de l'obra d'urbanització: amb l'abast establit en l'article 168.1.a i b) de la Llei Urbanística Valenciana.   
b) Cost de projectes: cost de redacció i direcció dels projectes tècnics, amb especificació de cada projecte, a què fa referència l'article 168.1.c de la Llei Urbanística Valenciana.  
c) Despeses de gestió: despeses de gestió de l'urbanitzador, calculades en un percentatge del que represente la suma de les partides corresponents a conceptes anteriors.   
d) Benefici de l'urbanitzador: benefici empresarial de l'urbanitzador, calculat en un percentatge de la suma dels conceptes expressats en els apartats anteriors, que, en cap cas, podrà superar el 10%.   
e) Càrregues d'urbanització: càrregues d'urbanització que l'urbanitzador es compromet a repercutir, com a màxim, als propietaris afectats pels conceptes anteriorment expressats.  
f) Coeficient de canvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a la esta modalitat de retribució.  
g) Preu del sòl a l'efecte de canvi: preu del sòl al qual, en coherència amb el coeficient de canvi, es descomptaran de les càrregues d'urbanització els terrenys d'aquells propietaris que retribuïsquen amb estos terrenys l'urbanitzador.   
h) Finançament: condicions de finançament oferides per l'urbanitzador per al pagament de les quotes d'urbanització a aquells propietaris que s'acullen a estes condicions, si és el cas, recolzades per una entitat financera degudament registrada.   
F) Informació sobre la possibilitat d'optar per la modalitat de retribució en diners, i manera, condicions i termini per a l'exercici d'esta opció de retribució.   
G) Estimació preliminar de la repercussió unitària per metre quadrat de les despeses variables i de la indemnització individualitzada que corresponga als interessats per construccions i plantacions que hagen de desaparéixer o per altres conceptes.   
H) D'acord amb el que disposa l'article 446 del Reglament d'Ordenació i Gestió Territorial i Urbanística en relació amb l'article 188 de la Llei Urbanística Valenciana, l'urbanitzador podrà proposar la gestió indirecta de la conservació de les obres d'urbanització.  
2. La proposició juridicoeconòmica es presentarà degudament firmada i datada.   
3. No s'acceptaran aquelles proposicions que tinguen omissions, errors o ratllades que impedisquen conéixer clarament tot allò que l'Ajuntament estime fonamental per a la proposició juridicoeconòmica.   
XX. Admissibilitat de variants   
(Art. 131.2.g de la Llei Urbanística Valenciana)   
1. Únicament es consideraran variants les modificacions de caràcter tècnic i mai les de caràcter econòmic, sempre que estes últimes no alteren substancialment l'ordenació urbanística proposta.   
2. No es consideraran variants, per la qual cosa seran admissibles en tot cas, les modificacions de l'àmbit territorial que suposen mers retocs o ajustos de detall en algun punt perimetral de l'actuació o de les seues connexions viàries, o quan el terreny afegit, per la seua escassa dimensió, no siga tècnicament susceptible de programació autònoma.   
No es considera variant la modificació de l'àmbit perimetral del programa d'actuació integrada a fi d'incloure els terrenys que en el passat van ser objecte d'informació pública d'un programa d'actuació integrada d'acord amb la derogada Llei Reguladora de l'Activitat Urbanística, i haurà de respectar la qualificació i classificació d'estos terrenys que cal incloure.  
3. Cada aspirant a urbanitzador podrà presentar una única variant que podrà comprendre totes les que s'admeten en la present base.  
4. La presentació d'una variant en cap cas legitimarà la presentació d'una nova proposició juridicoeconòmica.   
5. L'Ajuntament podrà triar, entre l'alternativa original i la variada, aquella que millor satisfaça els interessos públics, amb l'aplicació de la proposició juridicoeconòmica formulada i sense poder modificar en cap cas el contingut de les bases particulars.   
6. No s'entendrà com a alternativa tècnica l'avanç de planejament que formule qui inste la iniciació del procediment de programació. En conseqüència, l'aspirant podrà presentar una alternativa tècnica, que no es considerarà variant del seu avanç de programació, tot això pel que fa al que disposen les bases generals i particulars que regulen el procediment.   
XXI. Criteris d'adjudicació   
(Art. 286.1.j del Reglament d'Ordenació i Gestió Territorial i Urbanística)   
Els criteris d'adjudicació són els establits a l'apartat O de l'annex I.   
XXII. Adjudicació del programa   
(Art. 286.1.g del Reglament d'Ordenació i Gestió Territorial i Urbanística)   
1. El programa d'actuació integrada s'aprovarà condicionat a l'efectiva realització de les obres i requisits assenyalats a l'apartat P de l'annex I.   
2. Amb anterioritat a la firma del contracte amb l'Ajuntament l'adjudicatari del programa d'actuació integrada haurà de presentar un resguard acreditatiu si haguera constituït la garantia definitiva en els termes que disposa la base XVI de les presents bases particulars i aportar un certificat positiu de trobar-se al corrent de les seues obligacions tributàries i amb la Seguretat Social i un resguard acreditatiu si haguera constituït la garantia definitiva del cost de les indemnitzacions, preus justos i despeses de reallotge necessaris per a realitzar l'actuació, la totalitat del cost de les obres d'urbanització complementàries i un 7% del cost de les obres d'edificació.   
XXIII. Formalització del contracte   
1. En el termini d'un mes a partir de la notificació de l'acord d'aprovació i adjudicació del programa d'actuació integrada a l'adjudicatari, es procedirà a la formalització en document administratiu del contracte per al desenvolupament i execució del programa d'actuació integrada. El document de formalització el firmarà l'alcalde, l'urbanitzador i el secretari de la corporació a l'efecte de fedatari públic, i hi annexarà un exemplar de les bases particulars de programació.  
   
2. El contracte podrà elevar-se a escriptura pública quan ho sol·licite alguna de les parts. En tot cas, les despeses derivades del seu atorgament les assumirà l'urbanitzador.   
3. Si per causa imputable a l'urbanitzador no poguera formalitzar-se el contracte dins del termini indicat, l'Ajuntament en podrà acordar la resolució, seguint a este efecte el procediment establit en el Text Refós de la Llei de Contractes de les Administracions Públiques.   
XXIV. Dictamen del Consell del Territori i Paisatge   
(Art. 286.1.c del Reglament d'Ordenació i Gestió Territorial i Urbanística)   
En els supòsits establits en la Llei Urbanística Valenciana haurà de demanar-se l'informe del Consell del Territori i Paisatge.   
XXV. Compliment   
1. El contracte s'entendrà complit amb motiu de l'adequada execució de la totalitat de les prestacions que s'hi inclouen, i s'extingirà una vegada l'urbanitzador haja procedit al seu total compliment per mitjà de la recepció de les obres d'urbanització a favor de l'Ajuntament.   
2. Una vegada finalitzades les obres d'urbanització, l'urbanitzador realitzarà un oferiment formal a l'Ajuntament de la recepció de les obres d'urbanització, amb la remissió prèvia per l'urbanitzador de tots els certificats d'obres, les factures emeses per l'empresari constructor i la documentació que justifique el pagament efectiu de les obres.   
3. Perquè puga operar la recepció definitiva de les obres, de forma tàcita o expressa, s'haurà d'haver liquidat el programa prèviament i definitivament.   
4. L'Ajuntament disposarà d'un termini de tres mesos per a inspeccionar les obres d'urbanització i, si és el cas, requerir a l'urbanitzador l'esmena d'aquelles deficiències apreciades, amb indicació del termini per al seu compliment, que es consignarà en una acta de recepció provisional. A l'acte de recepció assistiran, en tot cas, un facultatiu designat per l'Ajuntament, el facultatiu encarregat de la direcció de les obres, l'urbanitzador i el contractista, ambdós assistits, si ho estimen oportú, per un facultatiu. Una vegada esmenades les deficiències apreciades, l'Ajuntament alçarà una acta de recepció definitiva que acreditarà el compliment del contracte i la seua extinció, i començarà llavors el termini de garantia.   
5. La recepció de les obres d'urbanització s'entendrà produïda als tres mesos del seu oferiment formal a l'Ajuntament sense resposta administrativa expressa, o des que queden obertes a l'ús públic.   
6. El termini de garantia serà de 12 mesos des del moment que s'entenguen rebudes per l'Ajuntament. Durant este període, el contractista respondrà dels defectes constructius que es manifesten. Finalitzat este període, procedirà la devolució de les garanties prestades per l'adjudicatari.   
XXVI. Resolució   
1. Són causes de resolució del contracte les establides en la Llei 30/2007, de 30 d'octubre, de Contractes del Sector Públic, així com les derivades de la incapacitat legal sobrevinguda de l'urbanitzador i les altres establides en la legislació general aplicable a les seues relacions amb l'administració.   
2. Són també causes de resolució del contracte les següents:   
a) La mort o incapacitat sobrevinguda de l'urbanitzador o l'extinció de la seua personalitat jurídica.   
b) La declaració de fallida, de suspensió de pagaments, de concurs de creditors o d'insolvent fallit en qualsevol procediment o l'acord de quitament i espera.   
c) La falta de prestació en termini de la garantia definitiva.   
d) La no-formalització del contracte en termini.   
e) La demora injustificada en el compliment dels terminis fixats a les bases generals i particulars de programació, i la resta de terminis establits en la Llei Urbanística Valenciana i les normes que la despleguen.   
f) La inactivitat injustificada de l'urbanitzador durant un període de sis mesos consecutius o nou alterns en el desenvolupament i execució del programa d'actuació. S'entendrà produïda la inactivitat o l'abandonament quan el desenvolupament i execució del programa d'actuació haja deixat de desenvolupar-se o no es desenvolupe amb la regularitat adequada o amb els mitjans humans o materials necessaris per a la seua normal execució dins del termini. No obstant això, quan es done este supòsit, l'Ajuntament, abans de procedir a la resolució, requerirà l'urbanitzador perquè regularitze la situació en el termini de cinc dies comptadors des del requeriment, tret que la precisió de la seua execució exigisca un termini major.   
g) La imposició d'alguna sanció a l'urbanitzador per infraccions urbanístiques o mediambientals greus o molt greus en relació amb l'àmbit programat serà causa de resolució del contracte. A este efecte, es requerirà que la resolució del corresponent expedient sancionador haja guanyat fermesa o posat fi a la via administrativa.  
h) L'obstaculització per l'urbanitzador de l'exercici dels drets i deures urbanístics dels afectats per la programació. S'entén inclòs dins d'esta causa de resolució l'incompliment per l'urbanitzador de l'obligació de facilitar informació perquè els propietaris puguen optar per la modalitat de retribució i perquè estos puguen exercitar plenament els drets que la Llei Urbanística Valenciana els atorga.   
i) La resolució anticipada de l'adjudicació per a la seua gestió directa per causa justificada d'interés públic, sense perjuí de les compensacions econòmiques a què això done lloc i que haurà d'avaluar l'acord corresponent.   
j) La suspensió de llicències en l'àmbit programat, l'aprovació de plans o projectes incompatibles amb el desenvolupament del programa, així com les resolucions administratives que impedisquen prosseguir-lo o paralitzen el seu desenvolupament material o econòmic per inactivitat de l'administració durant més de sis mesos i de manera rellevant. L'urbanitzador tindrà dret a instar la resolució amb les compensacions procedents.   
k) La renúncia de l'urbanitzador davant d'una retaxació de càrregues fundada en causa legal que implique un increment de l'import de les càrregues previst en la proposició juridicoeconòmica superior al 20%.   
l) La realització per l'urbanitzador de pràctiques manifestament restrictives de la competència en el mercat immobiliari relacionades amb el programa d'actuació. S'entendrà per pràctiques manifestament restrictives de la competència la inobservança de les regles d'exclusió d'entitats en la selecció de l'empresari constructor, els acords de repartiment de mercat i aquelles altres que, d'alguna altra manera, defrauden o falsegen la lliure competència.  
m) El descobriment de condicions territorials no tingudes en compte en acordar el programa d'actuació i que facen legalment inviable la prossecució d'esta, sense perjuí de les compensacions que procedisquen, si és el cas, o de la possibilitat d'esmenar les seues previsions, si això fóra possible, sense desvirtuar-les substancialment.   
n) Incórrer el contractista, durant la vigència del contracte, en alguna de les prohibicions de contractar establides en l'article 20 de la Llei de Contractes de les Administracions Públiques.   
o) Les reiterades deficiències en l'execució del contracte.   
p) L'incompliment greu dels deures essencials de l'urbanitzador directament imposats per esta llei.   
q) L'incompliment d'alguns dels compromisos oferits.   
r) La caducitat del programa a causa del transcurs del termini total per a escometre'l i, si és el cas, la pròrroga.   
s) El mutu acord entre l'Ajuntament i l'urbanitzador, sense perjudici de les indemnitzacions que, si és el cas, procedisquen en benefici dels propietaris de terrenys o altres afectats.  
t) La subcontractació total o parcial de prestacions que siguen objecte del contracte sense l'autorització expressa prèvia de l'Ajuntament.   
u) La suspensió, per causa imputable a l'Ajuntament, de la iniciació del contracte per un termini superior a sis mesos a partir de la data assenyalada en el contracte per al seu començament.   
v) El desistiment o la suspensió del contracte per un termini superior a un any acordat per l'Ajuntament.   
3. Per a la resolució del contracte entre l'Ajuntament i l'urbanitzador serà preceptiva l'emissió d'un informe favorable previ pel Consell del Territori i el Paisatge.   
4. L'Ajuntament, en resoldre l'adjudicació, podrà acordar que l'urbanitzador continue l'execució del programa sota les seues mateixes condicions, durant el temps indispensable per a evitar perjudicis a l'interés públic.   
5. La resolució de l'adjudicació l'acordarà l'Ajuntament, amb audiència prèvia a l'urbanitzador per un termini de 10 dies hàbils, i amb el dictamen previ del Consell del Territori i el Paisatge, que podrà ser instat també per l'urbanitzador. Sense perjuí de les responsabilitats econòmiques que procedisquen, això determinarà la cancel·lació de la programació i la subjecció de l'àmbit de l'actuació al règim del sòl urbanitzable sense programació.   
XXVII. Prerrogatives de l'administració   
(Art. 286.1.e del Reglament d'Ordenació i Gestió Territorial i Urbanística)   
L'Ajuntament té totes les prerrogatives que, en general, reconeix la legislació de contractes de les administracions públiques, entre estes, les d'interpretar el present contracte administratiu especial, resoldre els dubtes que oferisca el seu compliment, modificar els termes de l'adjudicació per causes imprevistes o no previstes en les presents bases i que siguen d'interés públic, acordar-ne la resolució i determinar-ne els efectes.   
XXVIII. Jurisdicció competent   
(Art. 286.1.f del Reglament d'Ordenació i Gestió Territorial i Urbanística)   
És competent l'orde jurisdiccional contenciós administratiu per a conéixer les qüestions que puguen suscitar-se en la preparació, resolució i execució del contracte administratiu especial entre l'administració i l'agent urbanitzador seleccionat en pública concurrència.   
XXIX. Exempció de responsabilitat   
Els que opten a la condició d'urbanitzador coneixen la situació urbanística dels terrenys que conformen les presents bases particulars, pendent d'aprovació per part de l'administració autonòmica del document de Concert Previ. D'acord amb el que disposa l'article 6.2 del Codi Civil, l'Ajuntament no assumix cap responsabilitat i expressament els aspirants a urbanitzador renuncien a exigir-se-la per la no-aprovació de l'esmentat Concert Previ o que importants modificacions a este facen inviable la realització del programa d'actuació integrada a què es referixen les presents bases.  
ANNEX I  
Apartat A. Objecte del contracte.  
Àmbit d'actuació: Programa d'Actuació Integrada la Serra  
Número d'expedient 1071/2008  
Les presents bases tenen com a objecte regular, juntament amb les bases generals aprovades com a annex II del Reglament d'Ordenació i Gestió Territorial i Urbanística, les condicions bàsiques de caràcter tècnic, jurídic, econòmic i administratiu per a la selecció d'un programa d'actuació integrada i un urbanitzador, per al desenvolupament urbanístic de la superfície delimitada al nord per la via pecuària número 2, a l'est per la CV-10, al sud per actuació amb la mateixa qualificació que la present, i a l'oest per la línia fixada pel Concert Previ (afecció incendi).  
Apartat B. Ordenació urbanística.   
Documentació urbanística  
Planejament supramunicipal: -  
Planejament general: Normes subsidiàries de Borriol (13.06.1996)  
Planejament de desenvolupament o en tramitació: Haurà de redactar-se un pla parcial ajustant-se a les previsions del concert previ  
Paràmetres urbanístics  
Superfície de l'àmbit: 872.415,00 m²s  
Classificació: Sòl urbanitzable   
Qualificació: Residencial  
Aprofitament tipus màxim: 0,25 m²t/m²s, segons pla parcial tenint en compte la xarxa primària adscrita  
Xarxa primària: Segons Llei 16/2005, Decret 67/2006, pla parcial  
Xarxa secundària: Segons Llei 16/2005, Decret 67/2006, pla parcial  
Altres paràmetres (xarxa primària adscrita): S'haurà de contemplar la part corresponent de xarxa primària adscrita  
Correspon parcialment al sector denominat RES-9 del document de Concert Previ. Es classifica en la seua totalitat com a sòl urbanitzable i es qualifica d'ús residencial (RES-9). Tot l'àmbit està definit i ordenat en l'esmentat document de Concert Previ, sense perjuí de les modificacions que, si és el cas, s'hi puguen introduir.   
Apartat C. Memòria de necessitats i objectius del programa d'actuació integrada.   
C) Memòria de necessitats i objectius del programa d'actuació integrada.  
Transformació jurídica de les finques  
Obres generals  
Identificació   
Descripció  
Característiques  
Connexions  
Altres  
Obres complementàries  
Identificació   
Descripció  
Característiques  
Connexions  
Altres  
Infraestructures i dotacions complementàries  
Identificació   
Descripció  
Característiques  
Connexions  
Altres  
Informes perceptius  
Carreteres i la resta d'infraestructures afectades  
Domini públic hidràulic  
Existència de recursos hídrics  
Ferrocarrils  
Domini públic maritimoterrestre  
Altres  
Informe o memòria de sostenibilitat econòmica  
Informe de sostenibilitat ambiental  
VPP  
EPSAR  
Patrimoni  
Educació  
Comerç  
Vies pecuàries  
Característiques del PMS  
Nombre de parcel·les  
Ubicació  
Ús  
Altres  
Cronograma:  
Termini d'urbanització  
Termini d'edificació: 4 anys  
Altres  
Cessió de l'article 13.6 de la Llei d'Ordenació del Territori i Protecció del Paisatge  
Programes de restauració paisatgística  
Apartat D. Fitxa de gestió.   
Fitxa de gestió   
Per al desenvolupament de la unitat d'execució hauran de tindre's en compte les següents prescripcions  
Descripció del sector  
Classe de sòl: sòl urbanitzable  
Sector: la Serra  
Número: 1071/2008  
Denominació: PAI la Serra  
Paràmetres d'edificabilitat  
Superfície del sector: 872.415,00 m.²  
Edificabilitat bruta: 0,25  
Edificabilitat parcial:  
Edificabilitat parcial:  
Índex d'edificabilitat:  
Índex d'edificabilitat parcial:  
Índex d'edificabilitat parcial:  
Usos globals i incompatibles.  
Ús dominant i ús compatible: residencial-terciari-hoteler-esportiu-dotacional  
Usos prohibits: industrial  
Gestió  
Unitat d'execució: única  
Àrea de repartiment: 872415,00+superfície adscrita  
Aprofitament tipus màxim: 0,25  
Gestió: indirecta  
Elements estructurals adscrits: percentatge exigible segons normes subsidiàries i revisió del Pla General  
Condicions per a redelimitació: no es contemplen  
Condicions  
Condicions de desenvolupament: connexió a dotacions i servicis existents  
Condicions relatives a la unitat d'execució: no es contemplen  
Seqüència lògica de desenvolupament de la UE: Unitat d'execució única   
Condicions d'integració i connexió de l'AI: El desenvolupament de la UE haurà de preveure l'enllaç dels servicis urbanístics   
Delimitació de la UE: S'establiran per mitjà de pla parcial  
Àrees de repartiment: Delimitades d'acord amb l'article 55.2 LUV   
Aprofitament tipus : L'equivalent a cada àrea de repartiment   
Apartat E. Criteris i objectius territorials.  
Directrius definitòries de l'estratègia d'evolució urbana  
Sostenibilitat  
Utilització racional del sòl:  
Recursos hídrics:  
Protecció del medi natural:  
Patrimoni cultural:  
Patrimoni rural:  
Prevenció de riscos naturals o induïts:  
Ordenació del litoral:  
Paisatge:  
Qualitat de vida  
Millora d'entorns urbans:  
Transport públic:  
Equipaments i dotacions públiques:  
Accés a l'habitatge:  
No procedix   
Apartat F. Criteris d'ordenació urbanística.   
Criteris d'ordenació urbanística  
Zones verdes : Segons legislació aplicable i pla parcial de desenvolupament  
Terciari: Segons legislació aplicable i pla parcial de desenvolupament  
Dotacional: Segons legislació aplicable i pla parcial de desenvolupament  
Estacionaments: Segons legislació aplicable i pla parcial de desenvolupament  
Places d'aparcament públiques: Segons legislació aplicable i pla parcial de desenvolupament  
Densitat d'habitatges (opcional): Segons legislació aplicable i pla parcial de desenvolupament  
Parcel·la mínima: Segons legislació aplicable i pla parcial de desenvolupament  
Altres  
La tipologia edificadora permesa serà la d'habitatge aïllat, en filera i edificació oberta  
No procedix   
Apartat G. Objectius d'edificació.  
Edificacions privades d'interés social  
Ubicació  
Descripció  
Altres  
Condicions de les parcel·les edificables   
Volum  
Forma  
Condicions estètiques  
Altres  
Reserves d'aparcament  
Nombre  
Característiques  
Ubicació  
Altres  
Simultaneïtat d'urbanització i edificació  
Percentatge mínim: 60% d'urbanització executada  
S'establiran en el corresponent pla parcial  
S'establix en un 60% d'obra executada d'urbanització, com a percentatge mínim per a simultaniejar la urbanització i l'edificació. En el 60% de l'obra d'urbanització ha d'estar executada les esplanades i saorres.  
Apartat H. Prescripcions tècniques dels documents d'ordenació i gestió.  
Prescripcions tècniques  
Pla parcial: Llei 16/2005, Decret 67/2006  
Document de justificació d'integració territorial: Llei 16/2005, Decret 67/2006  
Estudi d'impacte ambiental: Llei 2/1989, de 3 de març, d'Impacte Ambiental i Decret 162/1990, de 15 d'octubre, de desplegament  
Estudi d'integració paisatgística: Decret 120/2006  
Cèdula territorial d'urbanització: Llei 16/2005, Decret 67/2006  
Altres (estudi acústic): Article 25 de la Llei 7/2002  
Estudi de trànsit i mobilitat  
Prescripcions formals: No s'establixen  
Maqueta: No s'exigix  
Suport digital: El document definitiu es lliurarà en suport digital  
Altres  
Segons normativa vigent   
Apartat I. Preu de licitació.   
En xifra: 57.810.676 €  
En lletra: Cinquanta-quatre milions huit-cents mil euros   
El pressupost als efectes establits en la normativa vigent, s'establix provisionalment en 36.888.628,00 € (IVA exclòs).   
Esta quantitat estimada com a càrregues d'urbanització es considera preu de licitació.   
Apartat J. Terminis de desplegament i execució del programa.   
S'establixen els següents terminis per al desenvolupament i execució del PAI:  
Termini màxim presentació del projecte de : reparcel·lació: sis mesos des de la formalització del contracte Ajuntament-urbanitzador.  
Termini màxim inici selecció de l'empresari constructor: tres mesos des de la formalització del contracte Ajuntament-urbanitzador.  
Termini màxim execució urbanització: 36 mesos des de la selecció del constructor.  
Termini màxim edificació dels solars (vegeu art. 125.6): 48 mesos des de la recepció de les obres d'urbanització.  
Apartat K. Garanties.   
Garantia provisional: 2%  
Xifra : 1.096.000 €  
Lletra: Un milió noranta-sis mil euros  
Garantia definitiva: 10%  
Xifra : 5.480.000 €  
Lletra: Cinc milions quatre-cents huitanta mil euros  
S'establix com a garantia provisional un percentatge del 2% sobre el pressupost de càrregues d'urbanització que s'establix provisionalment, la qual cosa equival a una quantia de 1.095.771 euros.   
Apartat L. Presentació de proposicions.   
Termini: tres mesos a partir de la data d'enviament de l'anunci al DOUE. En absència de previsió expressa serà de tres mesos a partir de la data d'enviament de l'anunci al DOCE.  
1. Els qui pretenguen concórrer a la licitació per a l'adjudicació del programa hauran de presentar les seues proposicions en el Registre General de l'Ajuntament de Borriol, en el termini de tres mesos, comptadors des de la data de publicació de l'anunci en el Diari Oficial de la Comunitat Valenciana, i en horari de 09.00 hores a 14.00 hores, de dilluns a divendres. Si l'últim dia de termini fora dissabte, diumenge o festiu, el termini es prorrogarà al dia hàbil següent.   
Apartat M. Redelimitació de l'àmbit territorial.   
No s'establixen criteris.  
Apartat N. Proposició juridicoeconòmica.   
Relacions entre l'urbanitzador i els propietaris  
Modalitat de retribució  
Possibilitat d'optar per la retribució en metàl·lic  
Manera  
Condicions  
Termini  
Drets d'adjudicació  
Parcel·la mínima  
Aprofitament subjectiu  
Superfície mínima de la parcel·la aportada per a ser adjudicatari  
Terrenys a disposició de l'urbanitzador  
Titularitat  
Identificació registral  
Elements econòmics  
Pressupost de licitació  
Cost de projectes  
Despeses de gestió  
Benefici de l'urbanitzador  
Càrregues d'urbanització  
Coeficient de canvi  
Preu del sòl als efectes del canvi  
Finançament  
Honoraris per emissió d'informes externs  
Model de proposició juridicoeconòmica:   
(Nom i cognoms) ..., amb NIF ..., en nom propi o representació de la (mercantil/UTE/agrupació d'interés urbanístic) ..., domiciliada a ..., a l'efecte de notificacions al carrer ..., i CIF núm. ..., assabentat del concurs convocat per a l'adjudicació del Programa d'Actuació Integrada C2.3, segons l'anunci publicat en el DOCV núm. ..., de data ..., formula la present proposició per al desenvolupament de l'esmentat programa amb subjecció a les determinacions següents:   
1. Relacions entre l'urbanitzador i els propietaris. (Informació detallada a propietaris)   
1.A. Modalitat o modalitats de retribució a l'urbanitzador.   
1.B. Magnituds urbanístiques rellevants:   
- Parcel·la mínima de resultat.   
- Aprofitament subjectiu.   
- Superfície mínima de terreny per a resultar adjudicatari de parcel·la resultant o de quota indivisa.   
1.C. Import global de càrregues d'urbanització i del coeficient de canvi (expressada en tant per u i indicant el percentatge que rebrà el propietari darrere del pagament en terrenys i el que correspon al pagament).   
1.D. Preu del sòl brut a efecte de canvi (expressada per metre quadrat).   
1.E. Preu del sòl i del sostre resultant.   
1.F. Possibilitat d'optar per la modalitat de retribució en diners i manera, condicions i termini per a l'exercici d'esta opció de retribució.   
1.G. Estimació preliminar de la repercussió unitària per metre quadrat de les despeses variables i de la indemnització individualitzada que corresponga als interessats per construccions i plantacions que hagen de desaparéixer o per altres conceptes.   
2. Propietats afectes el compliment del programa.   
(Acreditació de la titularitat i identificació gràfica i registral dels terrenys, dins de l'àmbit de l'actuació i a disposició de l'urbanitzador, siguen de la seua propietat o d'altres propietaris amb els quals tinga contracte suficient, que hagen de quedar afectes, amb garantia real inscrita al Registre de la Propietat, al compliment de les obligacions pròpies del dit urbanitzador, en ocasió de la firma del conveni de programació, per a assegurar l'execució dels objectius imprescindibles o complementaris del programa. L'afecció es traslladarà a les finques de resultat que s'adjudiquen darrere de la reparcel·lació.)   
3. Full resum de les dades econòmiques (es complimentaran segons l'art.127.2 LUV).   
Pressupost de licitació obra d'urbanització:  
Cost de projectes:  
Despeses de gestió (%):  
Benefici de l'urbanitzador:  
Càrregues d'urbanització:  
Coeficient de canvi (expressada en tant per u):  
Preu del sòl brut a l'efecte de canvi:  
Finançament oferida per l'urbanitzador:  
4. Altres compromisos que assumix l'urbanitzador.   
Apartat O. Criteris d'adjudicació.  
L'alternativa tècnica representarà un 75% de la valoració en relació amb la proposició juridicoeconòmica, que representarà el 25% restant.   
Es valoraran de forma independent l'alternativa tècnica i la proposició juridicoeconòmica, d'acord amb els següents criteris ordenats de manera decreixent:   
Alternativa tècnica total (100 punts).   
a) La qualitat tècnica de l'ordenació proposada. (50 punts)   
b) La resolució adequada de la integració de l'actuació en el seu entorn i la millor estructuració de dotacions públiques i d'espais lliures. (20 punts)   
c) La qualitat tècnica de les solucions proposades per a la urbanització. (5)  
d) La qualitat tècnica de les solucions proposades per a la urbanització. (5 punts)   
e) Nombre, disseny, ubicació i qualitat dels habitatges sotmesos a algun règim de protecció que es comprometa a promoure l'urbanitzador. (10 punts).  
f) Inversió en programes de restauració paisatgística o d'imatge urbana dins de l'àmbit del programa, com a objectius complementaris d'este, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge. (5)  
g) El termini d'execució del programa d'actuació integrada, el compromís d'edificació simultània a la urbanització dels solars resultants de l'actuació per damunt d'un mínim legalment exigible, compromisos addicionals assumits voluntàriament i a càrrec seu per l'urbanitzador i els mitjans per al control de cada una de les prestacions que constituïxen l'objecte del programa. (5 punts)   
Proposició juridicoeconòmica (total 100 punts).   
a) Import de les càrregues d'urbanització, expressat en euros per metre quadrat d'edificabilitat. (25 punts)   
b) La valoració dels terrenys a l'efecte de fixar el coeficient de canvi per al pagament en espècie i la menor proporció de solars o aprofitament que hagen de posar-se a disposició de l'urbanitzador per mitjà de reparcel·lació forçosa com a retribució a compte de tercers amb els qui no tinga contracte suficient. (30 punts)  
c) Major proporció de terrenys propis o d'associats que hagen de quedar afectes amb garantia real inscrita al Registre de la Propietat en compliment de les obligacions especials d'edificació derivades de l'aprovació del programa. (40 punts)   
c) Compromisos financers per a l'execució de les obligacions complementàries assumides voluntàriament i a càrrec seu per l'urbanitzador. (5 punts)   
Apartat P. Adjudicació connexa o condicionada.   
Condicionants tècnics:   
Coordinació amb les companyies subministradores. Abans de l'aprovació del projecte d'urbanització haurà d'acreditar-se la coordinació i l'acceptació dels servicis prevists amb/per les entitats responsables: Iberdrola, Telefónica, Facsa, Ono, Cegas, Sindicat de Regs o el mateix Ajuntament. En particular haurà d'acreditar-se l'execució o, si és el cas, innecessarietat de les infraestructures bàsiques de les xarxes de gas i Ono, a fi de coordinar-les amb les obres de la unitat d'execució, sense sobrecost per al programa.   
Xarxa viària. Les seccions tipus dels vials s'ajustaran a les d'actuacions limítrofs i d'acord amb els criteris municipals.  
La xarxa viària incorporarà les partides necessàries per a constituir els sobretalussos de sustentació de voreres o, si és el cas, els murs de contenció i delimitació dels límits de la unitat d'execució. La vorera mínima serà de 1,50 metres suprimint amples inferiors. Els fanals dels carrers de vianants o de coexistència s'ajustaran a dissenys específics per a estos casos. Es compliran els criteris i les limitacions establits en la normativa d'accessibilitat.   
Infraestructures i servicis. L'urbanitzador haurà de definir i executar les distintes obres del projecte d'acord amb els criteris, qualitats i abast que assenyalen els distints organismes responsables.   
Connexions. L'urbanitzador haurà de definir i executar les connexions i connexions necessàries de les obres, servicis i infraestructures previstes, fins al punt i amb les condicions que fixen els distints organismes responsables, garantint l'efectiva integració amb els àmbits urbanístics limítrofs.   
Zones verdes. Seran de qualitat i disseny adequats, d'acord amb els criteris municipals seguits en actuacions semblants i recents, i incorporaran sistemes de reg automatitzat així com equips, instal·lacions i mobiliari urbà concordes i compatibles amb un manteniment eficaç.   
Senyalització. La senyalització vertical es definirà amb pals d'alumini estriat i senyals d'alumini, segons model municipal.   
Aigua potable. El disseny definitiu de la xarxa i peces especials, així com dels trams de connexió que foren necessaris, s'adaptarà a les especificacions de la companyia subministradora.   
Enllumenat. A fi de caracteritzar l'actuació, es promourà un disseny específic i de qualitat adequat als objectius del sector per a aquells elements singulars que definixen la imatge del recinte que cal urbanitzar: fanals, mobiliari urbà...   
Condicionants genèrics:  
\* Abans de l'aprovació del projecte d'urbanització, l'urbanitzador presentarà els informes de viabilitat de les companyies subministradores, que confirmen la idoneïtat de les solucions projectades i valguen de base al conveni que cal establir amb cada una d'aquelles, i que s'haurà d'aportar a l'Ajuntament abans del començament de l'execució de les obres (acta de comprovació del replantejament).   
\* A la vista dels compromisos de coordinació amb les esmentades companyies que acompanyen l'oferta del promotor, s'advertix que l'Ajuntament no admetrà supòsits de retaxació de càrregues basats en eventuals mancances o omissions de les xarxes de servicis prevists respecte a les que definitivament s'implanten i justifiquen al projecte.   
A l'empara de les previsions de despeses generals de contracta i dels costos indirectes inherents a les partides o unitats d'obra del projecte, l'Ajuntament designarà la corresponent assistència tècnica a la direcció de les obres, a fi de garantir el correcte compliment de les condicions de l'execució. Esta assistència tècnica la seleccionarà esta administració, a proposta de l'urbanitzador, i el seu cost anirà a compte d'este últim, segons el procediment que oportunament s'establisca.   
El concurs de l'esmentada assistència tècnica serà efectiu a partir de l'acta de comprovació del replantejament.   
Borriol, setembre de 2008».   
El present acord posa fi a la via administrativa, article 109.3 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, per la qual cosa a l'empara del que establix l'article 116 de l'esmentada llei i l'article 286.2 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística, este acte podrà ser recorregut potestativament en reposició davant del mateix òrgan que els haja dictat o ser impugnats directament davant de l'orde jurisdiccional contenciós administratiu. La interposició de recurs no suspén l'execució de l'acte impugnat.   
Borriol, 15 d'octubre de 2008.- L'alcalde: Adelino Santamaría Blasco.